ভয়াবহ ট্রেন দুর্ঘটনা! মৃত্যু হল ১৩ জনের, আহত বহু

ওয়েব ডেস্ক : ভয়াবহ ট্রেন দুর্ঘটনা (Train Accident)। এবার ঘটনাস্থল দক্ষিণ মেক্সিকো (Mexico)। এই দুর্ঘটনায় কমপক্ষে ১৩ জনের মৃত্যু (Death) হয়েছে বলে খবর। ঘটনায় ৯৮ জনের আহত হওয়ার খবর পাওয়া গিয়েছে। ওয়াক্সাকার নিজান্দা শহরের কাছে এই ঘটনাটি ঘটেছে বলে খবর। এ নিয়ে মেস্কিকোর প্রেসিডেন্ট ক্লাউডিয়া শেইনবাউম (Claudia Sheinbaum) জানিয়েছেন, আহতদের মধ্যে পাঁচজনের অবস্থা গুরুতর বলে খবর। সরকারি সংস্থা ও উদ্ধারকারী দল ঘটনাস্থলে পৌঁছেছে বলে জানিয়েছেন তিনি। আহতদেরকে নিকটবর্তী হাসপাতালে ভর্তি করা হয়েছে বলে জানিয়েছেন তিনি।

সূত্রের খবর, ট্রেনটিতে ছিলেন ২৪১ জন যাত্রী। সঙ্গে ছিলেন আরও ৯ জন ক্রু মেম্বার। যাওয়ার সময় লাইনচ্যুত হয়ে পড়ে ট্রেনটি (Train Derailed)। যার কারণে ১৩ জনের মৃত্যুর খবর পাওয়া গিয়েছে। তবে মৃতের সংখ্যা আরও বাড়তে পারে বলে আশঙ্কা করা হচ্ছে। মেক্সিকান নৌবাহিনী বলেছে, ২৪১ জনের মধ্যে ৯৮ জন আহত হয়েছেন। তার মধ্যে ৩৬ জনকে চিকিৎসার জন্য হাসপাতলে ভর্তি করা হয়েছে। মেক্সিকোর অ্যাটর্নি জেনারেলের কার্যালয় গোটা ঘটনার তদন্ত শুরু করেছে।

আরও খবর : আমেরিকায় ফের বিমান দুর্ঘটনা! মৃত্যু হল পাইলটের

২০২৩ সালে তৎকালীন মেক্সিকোর (Mexico) প্রেসিডেন্ট আন্দ্রেজ ম্যানুয়েল লোপেজ ওব্রাডোর ইন্টারওসেনিক ট্রেন পরিষেবার উদ্বোধন করেছিলেন। দক্ষিণ মেক্সিকোতে রেল যোগাযোগ জোরদার করার জন্যই এই উদ্যোগ নেওয়া হয়েছিল। সঙ্গে প্রশান্ত মহাসাগর ও মেক্সিকো উপসাগরের মধ্যবর্তী তেহুয়ান্টেপেক প্রণালী এলাকায় পরিকাঠামো আরও উন্নয়নের জন্য এমন পরিকল্পনা নেওয়া হয়েছিল

জানা গিয়েছে, এই ট্রেনটি মেক্সিকো উপসাগর ও প্রশান্ত মহাসাগরের মধ্যে চলাচল করে। এই করিডোরের মাধ্যমে আটলান্টিক ও প্রশান্ত মহাসাগরের সঙ্গে সংযোগকারী বন্দর ও রেললাইন তৈরি করতে চায় মেক্সিকোর সরকার। কিন্তু এই লাইনেই এবার ঘটে গেল ট্রেন দুর্ঘটনা। এর আগে গত ২০ ডিসেম্বর এই রুটে মালবাহী ট্রাকের সঙ্গে সংঘর্ষ হয়েছিল একটি ট্রেনের। তার পরেই আবার দুর্ঘটনা ঘটল। এবার প্রাণ হারালেন ১৩ জন।

দেখুন অন্য খবর :

The post ভয়াবহ ট্রেন দুর্ঘটনা! মৃত্যু হল ১৩ জনের, আহত বহু first appeared on KolkataTV.